stanford-oval/wikipedia huggingface dataset:
ממלכת קפריסין

ממלכת קפריסין (יוונית Βασίλειο της Κύπρου; צרפתית Royaume de Chypre) הייתה מדינה צלבנית אשר קמה באי קפריסין בימי הביניים, והתקיימה בין 1192 ל-1489.
ב-1191, במהלך מסע הצלב השלישי כבש ריצ'רד הראשון, מלך אנגליה, את האי מידיו של איסאאקיוס השני אנגלוס, שליט מקומי שהכריז על עצמו כקיסר ואשר טען לכתר האימפריה הביזנטית מאז 1184. ריצ'רד הראשון מכר את האי למסדר אבירי היכל שלמה אשר בתורם מכרוהו ב-1192 לגי דה ליזיניאן, מלכהּ המודח של ממלכת ירושלים. אחיו של ליזיניאן אמלריך השני, מלך ירושלים הוכתר למלך קפריסין בתואר "אמלריך הראשון, מלך קפריסין" על ידי היינריך השישי, קיסר האימפריה הרומית הקדושה.
מטבע של ממלכת קפריסין (המאה ה-13)
המיעוט הקתולי באי התרכז בערי החוף ובניקוסיה, ושלט באי שאוכלס בעיקר על ידי כפריים יוונים אורתודוקסים. לכנסייה האורתודוקסית העצמאית של קפריסין בראשות ארכיבישוף, הותר להישאר באי והיא לא הייתה כפופה לפטריארך זר. בהשוואה לממלכת ירושלים, הייתה ממלכת קפריסין בעלת אופי פאודלי מודגש יותר, ומלכיה היו עשירים וחזקים יותר ממלכי ירושלים.
לאחר מותו של אמלריך, שלטו בממלכה מספר יורשים צעירים, והשלטון היה נתון בפועל בידיהם של שליטים בפועל. ב-1229 גורשו שליטים אלה בידי פרידריך השני, קיסר האימפריה הרומית הקדושה, אך תומכיו של האחרון הובסו ב-1233 לאחר מאבק. ב-1268 איחד איג השלישי, מלך קפריסין, שנשא גם את התואר מלך ירושלים, את הממלכה עם ממלכת ירושלים, ומצב זה נותר בעינו עד לכיבוש עכו וקיצה של ממלכת ירושלים ב-1291. לאחר מכן הפכה קפריסין למרכז חשוב של הסחר האירופי עם אסיה ואפריקה, דבר שהביא לחיכוכים בינה לבין סוחרים איטלקים. במהלך המאה ה-14 הלכה והתחזקה השפעתם של הרפובליקה של ג'נובה ושל סוחריה באי, ובעת הקרע המערבי צידדו מלכי קפריסין באפיפיורות אביניון מתוך תקוה שהצרפתים יניסו את האיטלקים מהאי. ב-1426 הפכו הממלוכים את האי למדינה וסאלית ממלוכית, ומלכיה איבדו את כוחם, עד שלבסוף אולצו למכור את האי לוונציה ב-1489.
מלכי קפריסין

גי דה ליזיניאן (1192-1194)
אמלריך דה ליזיניאן (1194-1205)
הוגו הראשון, מלך קפריסין (אנ') (1205-1218)
אנרי הראשון, מלך קפריסין (אנ') (1218-1253)
הוגו השני, מלך קפריסין (אנ') (1253-1267)
הוגו השלישי, מלך קפריסין (1267-1284)
ז'אן השני, מלך ירושלים (1284-1285)
אנרי השני, מלך קפריסין (1285-1324)
קתרינה קורנארו (1474–1489)
השירות הפדרלי לשיתוף פעולה צבאי-טכני

| --- | --- |
סמל

דגל
 מידע כללי
 מדינה:  רוסיה 
 סוכנות אם:  ממשלת רוסיה 
 תאריך הקמה:  1 בדצמבר 2000 
 http://www.fsvts.gov.ru/
 
השירות הפדרלי לשיתוף פעולה צבאי-טכני (רוסית: Федеральная служба по военно-техническому сотрудничеству ,ФСВТС России) הוא גוף ממשלתי פדרלי רוסי המפעיל בקרה ופיקוח בתחום שיתוף הפעולה הצבאי-טכני בהתאם לחקיקה של הפדרציה הרוסית. הגוף היה כפוף למשרד ההגנה מאז הקמתו ועד מאי 2024, עת הועבר לאחריות נשיא רוסיה. הגוף אחראי לשיתוף הפעולה הצבאי של רוסיה עם מדינות זרות (במובן זה הוא מקביל לאגף ליצוא ביטחוני [סיב"ט], במשרד הביטחון הישראלי).
היסטוריה

ב-1 בדצמבר 2000 הוקמה ועדת הפדרציה הרוסית לשיתוף פעולה טכני-צבאי עם מדינות זרות (Комитет Российской Федерации по военно-техническому сотрудничеству с иностранными государствами ,КВТС России).
ב-9 במרץ 2004, במסגרת הרפורמה הפדרלית הוועדה הפכה לשירות הפדרלי לשיתוף פעולה טכני צבאי (ФСВТС России).
משימות

יבוא לפדרציה הרוסית וייצוא מוצרים צבאיים באופן שקבע נשיא הפדרציה הרוסית;
על הנפקת רישיונות לשיתוף פעולה צבאי-טכני לייבוא לפדרציה הרוסית וייצוא מוצרים צבאיים ממנה;
על מתן זכות לארגונים - מפתחים ויצרנים של מוצרים צבאיים לבצע פעילויות סחר חוץ ביחס למוצרים צבאיים מבחינת אספקת חלפים, רכיבים, מכשירים, ציוד מיוחד, חינוכי וציוד עזר, תיעוד טכני עבור מוצרים צבאיים שנמסרו בעבר, בדיקה, כיול, תחזוקה, תיקון, כולל שדרוג, מחזור ופעולות אחרות, אספקת מוצרים צבאיים בעבר שנמסרו והכשרת מומחים זרים בביצוע העבודות שצוינו;
על נישולם של הארגונים לזכות זו עם העברת מידע על כך לשר ההגנה של הפדרציה הרוסית;
על ארגון תערוכות ותצוגות של דגימות ומוצרים צבאיים בפדרציה הרוסית ובמדינות זרות באופן שקבעה ממשלת הפדרציה הרוסית;
על הענקת הפרס השנתי הארצי "רעיון הזהב".
מנהלים

מיכאיל דמיטרייב (2004-2012);
אלכסנדר פומין (2012–2017);
דמיטרי שוגאייב (2017 - הווה)
טופולב Tu-22M

טופולב Tu-22M (ברוסית: Туполев Ту-22М; קוד דיווח נאט"ו: בקפייר) הוא מטוס על-קולי, עם כנף בעלת משיכה משתנה, המשמש כמפציץ אסטרטגי ארוך טווח שפותח על ידי חברת טופולב ומשרת את פיקוד התעופה ארוכת הטווח של חיל האוויר הרוסי (בשפת המקור: Командование дальней авиации).
במהלך המלחמה הקרה, ה-Tu-22M הופעל על ידי חיל האוויר הסובייטי כחלק מפיקוד ההפצצה האסטרטגית ובתור סיוע לתעופה האווירית של הצי. מספרים משמעותיים של מטוסים מדגם זה עודנם בשירות חיל האוויר הרוסי. נכון ל-2018 יותר מששים מטוסי 22M בשימוש.
בקיץ 2018 המטוס עבר מודרניזציה מלאה במסגרתה המעטפת החיצונית שמרה על צורתה אך המבנה הפנימי והטכנולוגיה כולה נבנתה ועוצבה מחדש.
מפעילות

רוסיה חיל האוויר הרוסי – נכון ל-2018, 63 מטוסים נמצאים בשירות החיל.
בסיס המשמר האווירי ה-6950 – בסיס שייקובקה שבמחוז קלוגה
גדוד תעופת המפציצים הכבדים ה-52
בסיס האוויר 6952 – בסיס בלאיה, מחוז אירקוטסק
גדוד משמר תעופת המפציצים הכבדים ה-200
הערות שוליים

↑  Hoyle, Craig (26 בספטמבר 2014). "Kings of the swingers: Top 13 swing-wing aircraft". Flightglobal.com. ארכיון מ-27 בספטמבר 2014. נבדק ב-27 בספטמבר 2014. {{cite web}}:  (עזרה)
↑  סער הס, עולה לאוויר: המפציץ שמאיים על נושאות המטוסים, באתר ynet, 18 באוגוסט 2018
↑  The Military Balance 2018
| --- | --- |
בקרת זהויות :  NLI: 987007554012005171  GND: 4540485-9  LCCN: sh98007878 
ערך זה הוא קצרמרבנושא צבא. אתם מוזמנים לתרום לוויקיפדיה ו.
הכוחות להגנה כימית, ביולוגית וגרעינית (רוסיה)

| --- | --- |
סמל הכוחות
סמל הכוחות
 פרטים
 כינוי:  חיל ההגנה הכימית
 מדינה:  רוסיה רוסיה
 שיוך:  משרד ההגנה
 סוג:  כוח הגנה כימית
 אירועים ותאריכים
 תקופת הפעילות:  1992 כיורשת הכוחות הכימיים של צבא ברית המועצות – הווה
 מלחמות:  כל מלחמות רוסיה החל משנת 1992, מאבק בהתפרצות נגיף הקורונה באיטליה
 נתוני היחידה
 כוח אדם:  לוחמים בשירות סדיר ובשירות קבע
 ציוד עיקרי:  ציוד חיטוי, נשק כימי וביולוגי, נגמ"שים
 פיקוד
 יחידת אם:  צבא היבשה
 מפקד נוכחי:  איגור קירילוב 
 מפקדים:  ראו בהמשך
 
דגל הכוחות.
הכוחות להגנה כימית, ביולוגית וגרעינית של הכוחות המזוינים של רוסיה (ברוסית: Войска радиационной, химической и биологической защиты Вооружённых сил Российской Федерации, בקיצור: Войска РХБ защиты ВС РФ) הם כוחות מיוחדים שנועדו לנהל את מערך האמצעים המורכב ביותר שמטרתם לצמצם את אובדן כוחות היבשה ולהבטיח את משימות הלחימה במהלך פעולות בתנאים של זיהום רדיואקטיבי, כימי וביולוגי, וכן שיפור שרידותם והגנתם מפני דיוק גבוה וכלי נשק כימיים אחרים.
היסטוריה

הכוחות הוקמו לראשונה בזמן מלחמת העולם הראשונה בשם "הכוחות הכימיים" (Химические войска) ונועדו להגן מפני מתקפות גז. לקראת סוף 1916 כבר פעלו בצבא הרוסי הקיסרי 15 יחידות להגנה כימית שהתקיימו עד 1918, עת פורקו על ידי הסובנרקום.
ב-13 בנובמבר 1918 הוקמו מחדש כחלק מהצבא האדום ועד 1993 נקראו בשם "הכוחות הכימיים". בשנת 1989 הם לקחו חלק פעיל בטיפול באסון צ'רנוביל.
ב-7 במאי 1993 עם הקמת משרד ההגנה של רוסיה כיורש למשרד הסובייטי, הפכו הכוחות ל"כוחות ההגנה הכימית, הביולוגית והגרעינית".
במרץ 2020 נרתמו הכוחות לסייע לרשויות המדינה במאבק במגפת הקורונה ובהוראת שר ההגנה של רוסיה נשלחו מספר מיחידותיו לסייע למשרד ההגנה באיטליה במאבק בהתפרצות נגיף הקורונה באיטליה. כך, מ-22 עד במרץ 2020, לעזרת איטליה, רוסיה שלחה 15 מטוסים מדגם איליושין Il-76 לבסיס פרקטיק דה מארה (30 ק"מ מדרום מערב לרומא) ובהם מאה מומחים צבאיים לוירולוגיה, שמונה גדודי חיטוי, רופאים ואחיות, שנפרסו בברגמו, בחבל לומברדיה, שבה מספר הנדבקים הגבוה ביותר במדינה. יחד איתם הובא ציוד לנמל התעופה אוריו אל-סריו, הכולל מרכז אבחון נייד, ציוד רפואי ומכלי חמצן, שהחלו את עבודתם ב-27 במרץ.
משימות

המשימות העיקריות של חיילי הכוחות כוללות:
זיהוי והערכה של סביבה גרעינית, כימית וביולוגית, מידות והשפעות של נזקים של חפצים המסוכנים באופן קרינתי, כימי וביולוגי;
הגנה על יחידות הצבא מפני ההשפעות הגרעיניות של נשק להשמדה המונית וזיהום גרעיני, כימי וביולוגי;
צמצום הנראות של כוחות ומתקנים במהלך מתקפה כימית;
התאוששות מאסון (נזק) בחפצים המסוכנים באופן רדיואטיבי, כימי וביולוגי;
גרימת אובדן לאויב באמצעות נשק תבערה.
הכוחות מאורגנים ומתנהלים בשיתוף פעולה עם כלל זרועות הכוחות המזוינים הן בהתנהלות פעולות איבה בהתמודדות מפני מתקפה בנשק גרעיני, ביולוגי וכימי ובלעדיהן וכוללות:
גילוי גרעיני;
סיור ובקרה;
איסוף ועיבוד של נתונים ומידע על סביבה רדיולוגית, כימית וביולוגית;
מתן הודעה על זיהום אפשרי;
ביצוע טיפול מיוחד (טיהור וחיטוי) של חימוש, ציוד צבאי ומיוחד, מבנים וחפצים אחרים, כמו גם חיטוי בכוח האדם;
ביצוע ריסוס נגד אמצעי הסיור והמיקוד של האויב.
הכוחות פועלים ככוח ייעודי כפול, המסוגלים לפתור משימות הן בתקופת מלחמה והן בתקופת שלום, בעקבות תאונות ואסונות במתקנים תעשייתיים המסוכנים באופן קרינתי, כימי וביולוגי.
היחידות

גדוד ההגנה הנייד הראשון (בסיס: שיחאני-2)
גדוד ההגנה ה-16 (לסוזאבודסק)
גדוד ההגנה ה-27 (קורסק)
גדוד ההגנה ה-28 (קמישין)
גדוד ההגנה ה-29 (יקטרינבורג)
גדוד ההגנה השני (סמרה)
גדוד ההגנה הרביעי (סבסטופול)
גדוד ההגנה הששי (סאפיורנויה)
גדוד ההגנה העשירי (טופצ'יחה)
גדוד ההגנה ה-19 (גורני)
גדוד ההגנה ה-20 (צנטרלני)
גדוד ההגנה ה-25 (סרגייבקה)
גדוד ההגנה ה-26 (אונוחוי)
גדוד ההגנה ה-35 (בלוגורסק)
גדוד ההגנה ה-39 (אוקטיאברסקי)
גדוד ההגנה ה-40 (טרויצקאיה)
גדוד התבערה הנפרד ה-70 (רזדולנויה)
מפקדים

קולונל גנרל ס. פטרוב, 1992–2001
קולונל גנרל ויקטור חולסטוב, 2001–2003
קולונל גנרל ולדימיר פיליפוב, 2003–2008
מייג'ור גנרל יבגני סטארקוב, 2008–2012
לויטננט גנרל אדוארד צ'רקסוב, 2012–2017
לויטננט גנרל איגור קירילוב, 2017–2024
גלריה

טנק כימי מדגם OT-26‏. 1940.
ציוד של הכוחות הכימיים לצד טנק מדגם T-64.‏ 1987.
ירי קרבי במסגרת תרגיל של גדוד ההגנה הכימית העשרים.
תרגיל בבסיס סולנצפיוק, ביצוע ירי על ידי חיילי הגדוד השישי.
גדוד 27 בעת תרגיל של מתקפה כימית, מחוז קורסק, 21 במרץ 2018.
תרגיל של הכוחות על הסיירת האטומית "פיוטר הגדול".
עבודות חיטוי בתחנת הכוח הגרעינית בלאקלובו, 2009.
לוחם גדוד ההגנה הכימית הרביעי בעת תרגיל. 2011.
חייל הכוחות להגנה כימית, ביולוגית וגרעינית במדי קרב, 2018.
הערות שוליים

1 2 3 4  "NBC Protection Troops". Ministry of Defence of the Russian Federation. נבדק ב-28 בנובמבר 2017. {{cite web}}:  (עזרה)
↑  Первый борт российских ВКС с вирусологами приземлился в Италии. — Первый самолёт «Ил-76» российских ВКС с передовой группой российских военных специалистов и оборудованием для диагностики и проведения дезинфекционных мероприятий прибыл на авиабазу ВВС Италии «Практик де Маре», сообщает Минобороны России. РИА «Новости» // ria.ru (22.03.2020)
↑  Российские военные начали работы по дезинфекции в итальянском Бергамо. — Российские военные специалисты прибыли в итальянский город Бергамо для борьбы с коронавирусом. Они приступили к оказанию помощи гражданам. Перед ними, в частности, стоит задача осуществления дезинфекции помещений учреждений, где содержатся пациенты с COVID-19. РИА «Новости» // ria.ru
↑  В Италию прибыл пятнадцатый российский военный самолёт. — Пятнадцатый самолёт ВКС РФ прибыл в Италию для помощи в борьбе с пандемией нового коронавируса, сообщает в среду Минобороны РФ.
↑  Константин Худолеев. ВИДЕО. Военные РФ приступили к дезинфекции медучреждений Бергамо. — Российские военные специалисты приступили к противоэпидемическим мероприятиям в учреждениях здравоохранения области Ломбардия. tvzvezda.ru (27.03.2020)
↑  https://www.armyrecognition.com/november_2018_global_defense_security_army_news_industry/russian_ncb_troops_armed_with_new_hardware.html
↑  Для войск РХБ защиты создан современный многофункциональный мобильный комплекс для анализа патогенных биологических материалов function.mil.ru
↑  חיסול דרמטי במוסקבה: "גנרל הנשק הכימי" נהרג מפצצה בקורקינט חשמלי, באתר ynet, 17 בדצמבר 2024
RPM-2 - רכב סיור רדיולוגי.
מפקד הכוחות, איגור קירילוב, חוסל על ידי המודיעין האוקראיני בדצמבר 2024.
טיסה 6136 של צ'יינה נורת'רן איירליינס

| --- | --- |

המטוס שהיה מעורב בתאונה ב-1998
 תאריך:  7 במאי 2002
 מיקום:  דאליין, סין
 גורם:  הצתה במזיד
 קואורדינטות:  38°55′15″N 121°38′21″E﻿ / ﻿38.92083333°N 121.63916667°E﻿ / 38.92083333; 121.63916667
 הרוגים:  112
 פצועים:  0
 ניצולים:  0
 המעורבים באסון

כלי טיס
 כלי טיס:  מקדונל דאגלס MD-80
 מוצא:  נמל התעופה הבינלאומי בייג'ינג קפיטל
 יעד:  נמל התעופה הבינלאומי דאליין
 מפעיל:  צ'יינה נורת'רן איירליינס
 נוסעים:  103
 אנשי צוות:  9
 he
 
טיסה 6136 של צ'יינה נורת'רן איירליינס הייתה טיסה שהמריאה מנמל התעופה הבינלאומי בייג'ינג קפיטל לנמל התעופה הבינלאומי דאליין ושהתרסקה ב-7 במאי 2002, ליד דאליין שבסין, זמן קצר לאחר שצוות הטיסה דיווח על שרפה במטוס. כתוצאה מההתרסקות נהרגו כל 112 הנוסעים ואנשי הצוות. הסיבה לשרפה הייתה הצתה במזיד.
ההתרסקות

המטוס מדגם מקדונל דאגלס MD-80 המריא מנמל התעופה הבינלאומי בייג'ינג קפיטל בשעה 20:37. בשעה 21:20, בזמן שהתקרב לדאליין, הקברניט דיווח למגדל הפיקוח על אש במטוס וביקש אישור לנחיתת חירום. בשעה 21:24 נעלם המטוס ממסכי המכ"ם ואבד הקשר עם פיקוח טיסה. המטוס היה מתוכנן לנחות בדאליין בשעה 21:40.
עדי ראייה על סירת דיג העידו כי "מטוס בוער התרסק לתוך הים ונשבר לשניים".
ב-14 במאי, בשעה 15:05, אותרה הקופסה השחורה בים.
החקירה

הדו"ח הסופי פורסם על ידי סוכנות הידיעות שינחואה. נוסע בשם זאנג פילין, הצית ככל הנראה אש בתא הנוסעים בעזרת בנזין. כתוצאה מכך אבדה השליטה על המטוס והוא התרסק.
דווח כי מספר ימים לפני האירוע רכש זאנג שבעה ביטוחי טיסה בשווי של כ-170 אלף דולר.
החקירה גילתה סימני בנזין ליד מקום מושבו של זאנג, ושרוב הנוסעים, כולל זאנג מתו משאיפת פחמן חד-חמצני. המנוע, רצפת המטוס ואזורים קריטיים נוספים, לא הראו סימנים של שרפה או פיצוץ.
בנוסף התגלה כי זאנג טס מדאליין לביינג'ינג ובחזרה באותו היום. על פי תצלומי מצלמות אבטחה הוא העביר כמה שעות בעישון סיגריות באולם הנוסעים של נמל התעופה הבינלאומי בייג'ינג קפיטל. מספר בקבוקי פלסטיק מלאים בבנזין נמצאו בדירתו.
יוני קורן

| --- | --- |

 לידה:  29 בספטמבר 1960 רמת גן 
 פטירה:  8 בינואר 2023 (בגיל 62)
 מדינה:  ישראל 
 השתייכות:   צבא הגנה לישראל
 תקופת הפעילות:  מ-1978
 דרגה:    סגן-אלוף
 תפקידים בשירות
 ראש מדור בחטיבת המחקר  ראש לשכת סגן הרמטכ"ל  ראש לשכת הרמטכ"ל
 פעולות ומבצעים
   מלחמת לבנון הראשונה
 תפקידים אזרחיים
 ראש מטה שר החוץ ראש מטה שר הביטחון ראש מטה שר הפנים
 
יוני קורן - קלוזנר (29 בספטמבר 1960 – 8 בינואר 2023) היה איש צבא, פרסומאי ויועץ פוליטי ישראלי. במשך שנים רבות שימש ראש מטהו של אהוד ברק בתפקידים שונים.
ביוגרפיה > ראשית חייו

נולד ברמת גן, בן למנוחה ויצחק קלוזנר בשם יון יוסף קלוזנר. קרוי על שם דודו של אביו, פרופסור יוסף קלוזנר. בעת שירותו בצה"ל הוסיף לשמו את השם המעוברת "קורן".
למד בתיכון קלעי בגבעתיים והיה מדריך, ראש שבט ומרכז שכבה בצופי רמת חן.
ביוגרפיה > קצין באמ"ן מחקר

התגייס לצבא ושירת כקצין באמ"ן מחקר. היה מבכירי ענף 40 שהפך מאוחר יותר לזירת הטרור של אמ"ן, תחת פיקודו של יגאל פרסלר. בתקופתו בענף עסק בנושא הטרור מלבנון, והיה שותף למבצעים לגילוי אטבירוס, הפצצת מחנות אש"ף בחמאם שאט שבתוניס ומבצעים אחרים.
בשנת 1987 השתחרר מצה"ל בדרגת רב-סרן, סיים תואר ראשון במדע המדינה ותקשורת באוניברסיטת בר-אילן ועבד בענף הפרסום.
ביוגרפיה > שירות קבע שני

בשנת 1989 הוצע לו להיות ראש הלשכה של סגן הרמטכ"ל אלוף אהוד ברק, ולחזור לשירות קבע. קורן חזר לצבא ושימש במשך שנתיים ראש לשכתו של ברק. במהלך התקופה השתוללה האינתיפאדה הראשונה, פרצה מלחמת המפרץ וועידת מדריד יצאה לדרך. הייתה זו הפעם הראשונה שקורן ניהל לשכה שפעלה באופן סדיר מול הדרג המדיני הבכיר.
לאחר תקופה זו ועם מינוי ברק לרמטכ"ל צה"ל, בחר לצאת לארצות הברית ולשמש כעוזרו של נספח צה"ל בוושינגטון, מפקד חיל הים לשעבר אברהם בן שושן. בתקופה זו התחלפה צמרת מדינת ישראל, עם ניצחונו של רבין בבחירות 1992, וקורן עסק בין היתר בתיאום ביקורים מול גורמי הפנטגון השונים, בהם הרמטכ"ל האמריקאי, קולין פאוול.
בשנת 1993, לקראת החצי השני של הקדנציה של ברק כרמטכ"ל צה"ל, חזר לישראל, קודם לדרגת סגן אלוף ומונה לראש לשכת הרמטכ"ל.
בתפקידו כראש לשכת הרמטכ"ל ברק, ליווה אותו באירועים הסוערים שאירעו באותן שנים בישראל, בין היתר חתימת הסכמי אוסלו, חתימת הסכמי השלום עם ירדן, גלי הפיגועים ששטפו את המדינה, חטיפת החייל נחשון וקסמן, הפיגוע במערת המכפלה, תאונת המסוק בה נהרג אלוף פיקוד מרכז נחמיה תמרי, ועוד.
ביוגרפיה > ראש מטה השר אהוד ברק

זמן קצר אחרי שחרורו של אהוד ברק מהצבא, השתחרר קורן מהצבא והצטרף לעסקים פרטיים. עם הצטרפותו של ברק למפלגת העבודה ומינויו לשר הפנים, מונה לראש מטהו במשרד הפנים, תפקיד בו החזיק עד להרצחו של ראש הממשלה יצחק רבין ומינויו של ברק לשר החוץ בממשלתו של שמעון פרס. לאחר בחירות 1996 והפסדו של שמעון פרס בבחירות, עזב את הפוליטיקה ונכנס לעולם הפרסום בו שימש כסמנכ"ל ומאוחר יותר כמנכ"ל חברת הפרסום טמיר כהן JWT.
ביוגרפיה > בחירות 1999 נתניהו – ברק

בבחירות 1999 פנה אליו אהוד ברק, ראש האופוזיציה ומועמד מפלגת העבודה לראשות הממשלה וביקש ממנו להתמנות לראש מטהו האישי במטה הבחירות של מפלגת העבודה – ישראל אחת. קורן נעתר וליווה את ברק באופן אישי וצמוד עד לניצחון בבחירות על ראש הממשלה נתניהו וכניסתו של ברק ללשכת ראש ממשלת ישראל.
עם כניסתו של ברק לתפקיד ראש הממשלה, חזר קורן לעולם הפרסום ומונה למנכ"ל משרד טמיר כהן.
ביוגרפיה > ועידת קמפ דייוויד 2000 ובחירות 2001

בשנת 2000 פנה ברק לקורן וביקש ממנו לשמש כמרכז התקשורת מחוץ לקמפ דייוויד בזמן הוועידה שנערכה בשיתוף ראש הרשות הפלסטינית יאסר ערפאת ונשיא ארצות הברית ביל קלינטון. קורן ניהל את מטה ההסברה מוושינגטון די.סי. ומניו יורק, בעזרת השר מיכאל מלכיאור, מזכיר הממשלה יצחק הרצוג ובכירים אחרים. עם כישלון הוועידה והחזרה לישראל, ביקש ברק מקורן לעמוד שוב בראש מטה הבחירות האישיות שיצאו זמן קצר לאחר מכן לדרך, נגד ראש האופוזיציה אריאל שרון. עם ההפסד הצפוי בבחירות 2001 לשרון, פרש ברק מהחיים הפוליטיים וקורן חזר לעולם הפרסום והייעוץ הבינלאומי.
ביוגרפיה > חזרה למשרד הביטחון

ב-2003 ביקש שר הביטחון בנימין פואד בן אליעזר מקורן לשמש כראש מטהו. קורן שימש בתפקיד עד להתפטרותם של שרי העבודה מממשלת שרון הראשונה ולאחר מכן שב לעולם העסקים.
ביוגרפיה > ראש מטה שר הביטחון ברק

בשנת 2009 מונה לראש מטה שר הביטחון אהוד ברק, שחזר לשמש בתפקיד בשנת 2007. בתפקיד זה נחשב במשך ארבע שנים לאיש החזק במשרד הביטחון לאחר אהוד ברק ונשא בסמכויות רבות, בהן ניהול הקשר של לשכת ברק מול גורמי הממשל האמריקאים. בין היתר השתתף קורן במגעים למימון סוללות כיפת ברזל, מגעים שבסופם קיבלה ישראל כ-800 מיליון שקל מממשל אובמה למטרה זו ובהמשך סכומים נוספים לרכישת עוד מספר סוללות.
זמן קצר לאחר כניסתו לתפקיד, התפוצצה פרשת הרפז. לטענת קורן פרשת הרפז הייתה למעשה פרשת גבי אשכנזי, ובסיסה היה ניסיון של לשכת הרמטכ"ל, דרך הרפז, עוזר הרמטכ"ל ארז וינר והרמטכ"ל עצמו, להצר את צעדיו של שר הביטחון ברק ולחבל בתפקידו. קורן סיפר כי בתקופה זו חי תחת מעקבים, ציתותים, האשמות בדויות ושורה של מעשים שנעשו לכאורה נגדו ונגד שר הביטחון ברק. בתקופה זו חלה במחלת הסרטן. בספר הבור, שנכתב על ידי העיתונאים דן מרגלית וד"ר רונן ברגמן, מתוארים אירועים התואמים לגרסתו של קורן. מבקר המדינה ומשטרת ישראל קבעו כי הפרשה נולדה בלשכתו של אשכנזי ועוזריו והמליצה להעמידם לדין.
בשנת 2019 אמר קורן בראיון לינון מגל וענת דוידוב כי: "גבי אשכנזי עשה דברים שהם בניגוד לחוק, ופעל באופן אישי כדי לפגוע בשר הביטחון ובי". הוא אף טען כי חלה בעקבות מה שעבר בתקופת הפרשה. בראיון לידיעות אחרונות ב-2019 חזר על טענות אלה, ואף אמר על אשכנזי: "לא נקי כפיים, לא ראוי ולא יכול לכהן בשום תפקיד".
ביוגרפיה > איש עסקים

לאחר פרישתו של ברק מהחיים הפוליטיים, חזר קורן לעולם העסקים. הוא שימש כיועץ אסטרטגי לגורמים בינלאומיים, עסק בעסקי סייבר וייעץ לגורמים מקומיים.
ביוגרפיה > חיים אישיים

קורן היה נשוי למרתה ואב לליאת, לצחי ולטל. התגורר ברעננה מאמצע שנות ה-80.
בן דודו (מדרגה שנייה) של הסופר עמוס עוז.
נפטר לאחר מאבק במחלת הסרטן ב-8 בינואר 2023.
הערות שוליים

↑  הזמן של יוני קורן, באתר www.zman.co.il
↑  ורד שרון-ריבלין, ‏יוני קורן: במקום לצד ברק - מנכ"ל טמיר-כהן, לצד השותפים המנהלים, באתר גלובס, 2 ביוני 1999
↑  יוני קורן, אמריקה לא שוכחת, באתר זמן ישראל, 16 בפברואר 2021
↑  עמוס הראל, נמצא מקור המימון ל"כיפת ברזל": נשיא ארה"ב, ברק אובמה, באתר הארץ, 13 במאי 2010
↑  אמיר אורן, יוני קורן: חייתי בפרנויה, תחת מעקב וציתות, פגעו בבני משפחתי, באתר הארץ, 6 ביוני 2012
↑  מבקר המדינה, מבקר המדינה - דו"ח ביקורת על פרשת הרפז, באתר https://www.mevaker.gov.il/sites/DigitalLibrary/Documents/2013-Harpaz-Full.pdf?AspxAutoDetectCookieSupport=1, ‏ינואר 2013
↑  עמוס הראל, גילי כהן, המבקר: לשכת הרמטכ"ל אספה מידע מכפיש על ברק; אשכנזי ידע ולא נהג כנדרש, באתר הארץ, 6 בינואר 2013
↑  ראש המטה לשעבר של אהוד ברק: "גבי אשכנזי עבריין, חד וחלק", באתר מעריב אונליין, 27 במרץ 2019
↑    אתי אברמוב, "כדי להיות פוליטיקאי צריך קילינג אינסטינקט. בכחול לבן יש 'קילר' אחד, בלי אינסטינקט", באתר "ידיעות אחרונות", 7 במרץ 2019
יוני קורן, אז עוזר הנספח הצבאי בארצות הברית, באירוע עם רמטכ"ל ארצות הברית גנרל קולין פאוול
יוני קורן עם הרמטכ"ל אהוד ברק בתרגיל בדרום
יוני קורן בפגישה עם סגן נשיא ארצות הברית, ג'ו ביידן
וירטמברג (אוניית מערכה, 1917)

| --- | --- |
אוניית הצי הגרמני הקיסרי "באיירן", "וירטמברג" הייתה אמורה להיראות באופן דומה
אוניית הצי הגרמני הקיסרי "באיירן", "וירטמברג" הייתה אמורה להיראות באופן דומה
 תיאור כללי
 סוג אונייה:  אוניית מערכה
 צי:  הצי הגרמני הקיסרי הצי הגרמני הקיסרי
 סדרה:  באיירן
 ציוני דרך עיקריים
 מספנה:  Vulkanwerft 
 תחילת הבנייה:  4 בינואר 1915
 הושקה:  20 ביוני 1917
 אחריתה:  הבנייה בוטלה ב-3 בנובמבר 1919 והיא נגרטה ב-1921
 מידות
 הֶדְחֶק:  28,580 טון (סטנדרט)
 אורך:  182.4 מטר
 רוחב:  30 מטר
 שוקע:  9.39 מטר
 נתונים טכניים
 מהירות:  22 קשרים
 גודל הצוות:  1,171 קצינים ומלחים
 טווח שיוט:  9,300 ק"מ במהירות 12 קשר
 הנעה:  טורבינות קיטור בהספק 48,000 כוחות סוס (35 מגה-וואט)
 צורת הנעה:  3 טורבינות
 כמות הדלק:  3,400 טון פחם, 620 טון דלק
 אמצעי לחימה
 שריון:  חגורת שריון 170–350 מ"מ   צריחי תותחים 350 מ"מ   תותחים משניים 170 מ"מ   מגדל ניווט 400 מ"מ
 חימוש:  שמונה תותחים בקוטר 15 אינץ' (380 מ"מ)   16 תותחים בקוטר 5.9 אינץ' (150 מ"מ)   2 תותחים 3.5 אינץ' (88 מ"מ)   5 צינורות טורפדו 24 אינץ' (60 ס"מ)
 
וירטמברג (בגרמנית: SMS Württemberg) הייתה האונייה הרביעית והאחרונה באוניות המערכה דרדנוט מסדרת באיירן שהוזמנו אך מעולם לא הושלמו עבור הצי הקיסרי הגרמני בעשור השני של המאה ה-20, נחשבת לפעמים לחלק מתת-סדרה עם אחותה זקסן. היא הייתה אמורה להיות חמושה באותה סוללה ראשית של שמונה תותחי 38 ס"מ (15 אינץ') בארבעה צריחי תותחים. במקור היא נועדה לשמש כאוניית דגל של הצי, אך פריצת מלחמת העולם הראשונה ביולי 1914 אילצה את הצי לפשט את תכנונה במטרה להשלים אותה מוקדם ולאפשר את השתתפותה במלחמה. בנייתה החלה בינואר 1915 במספנת AG Vulcan, אך כשהמשאבים הופנו לפרויקטים דחופים יותר, כולל בניית צוללות, הואטה העבודה על האונייה; היא הושקה ביוני 1917, אבל רק כדי לפנות מקום במספנה. כשבנייתה הופסקה, נותרו לה כשנים עשר חודשי עבודה לסיומה. חוזה ורסאי שסיים את המלחמה ביוני 1919 קבע כי כל ספינות המלחמה בבנייה בגרמניה אמורות להיגרט, ולפיכך וירטמברג נמכרה לגרוטאות ב-1921 ופורקה בשנה שלאחר מכן.
התפתחות

עבודת התכנון על הסדרה החלה כבר בשנת 1910, תוך התייחסות רבה לחימוש הכלים החדשים. התברר כי ציים אחרים עוברים לתותחים גדולים מ-30.5 סנטימטרים (12 אינץ'), וכך גם אוניית המערכה הגרמנית הבאה תצטרך לשלב תותחים גדולים יותר. במחלקת הנשק נשקלו תותחים בקוטר 32 ס"מ (12.6 אינץ'), 38 ס"מ (15 אינץ') ו-40 ס"מ (15.7 אינץ'). בשנה שלאחר מכן, לאחר משבר אגאדיר, טירפיץ אימץ במהירות סערה ציבורית על המעורבות הבריטית במשבר כדי ללחוץ על הרייכסטאג להקצאת כספים נוספים לצי. זה סיפק את הפתח לספינות קרב חזקות יותר, אז טירפיץ דרש כספים עבור ספינות חמושות בתותחי 34 סנטימטרים (13.4 אינץ') באמצע 1911. צוות התכנון הסתפק בקליבר של 38 ס"מ שכן תותח ה-40 ס"מ היה יקר יותר באופן משמעותי ותותח ה-38 ס"מ סימן שיפור משמעותי לעומת התותחים הגרמניים הקיימים. הסדרה אושרה על פי החוק הצי הרביעי והאחרון, שהתקבל ב-1912.
כשהעבודה על שתי האוניות הראשונות של הסדרה - באיירן ובאדן - החלה, צוות התכנון בחן את ההתפתחויות האחרונות בספינות מלחמה זרות ולמד שלאוניות המערכה הבריטיות האחרונות, סדרת קווין אליזבת, תהיה מהירות מרבית גבוהה. זה גרם להם לשנות את האונייה השלישית בסדרה, זקסן, לכלול מנוע דיזל. האורך של זקסן הוגדל כדי להכיל את המנוע הגדול יותר, מה שהגדיל את הנפח בכ-200 טון יותר מאוניות הסדרה המוקדמות יותר. עם תחילת העבודה על וירטמברג, האונייה האחרונה בסדרה, התכוונו המעצבים לשמור על הממדים המוגדלים תוך חזרה לסידור טורבינת קיטור. החיסכון במשקל ישמש לשיפור פריסת השריון של וירטמברג. זה התברר כבלתי אפשרי, כי ההחלטה התקבלה להרכיב את כלי השיט החדש כאוניית דגל של הצי, והגשר הגדול יותר הדרוש לצוות של אדמירל יותר מקיזז את הירידה במשקל. ואכן, השינויים אילצו את צוות התכנון להגדיל את התפוסה הסטנדרטית ב-200 טון נוספים. העלות של האוניות החדשות עלתה יותר ויותר; העלות של וירטמברג הסתכמה ב-8.6 אחוזים לעומת זקסן, שעלתה 13 אחוזים לעומת העלויות המשוערות עבור באיירן ובאדן.
טירפיץ הציג את העיצוב הסופי של האונייה החדשה לקייזר וילהלם השני לאישור ביוני 1914, במהלך ריגטת השייט של שבוע קיל, וניסה לנצל את מצב הרוח הטוב של וילהלם כדי להבטיח את אישורו למחיר המרקיע שחקים. וילהלם לא גילה התנגדות, אבל האירועים אילצו במהירות את טירפיץ לעבד מחדש את העיצוב. מאוחר יותר באותו חודש, הארכידוכס פרנץ פרדיננד מאוסטריה-הונגריה נרצח, מה שהוביל למשבר יולי שהחל את מלחמת העולם הראשונה בסוף יולי. ב-2 באוגוסט, הוציא טירפיץ הנחיות שבנייתה של וירטמברג תסתיים מהר ככל האפשר כדי לחזק את הצי כעת, כשהמדינה במלחמה; האונייה הייתה אמורה להיות מושלמת באופן זהה לזה של זקסן, אם כי ללא מנוע הדיזל, וננטשו השינויים במבנה הגשר שלה. החוזה עבור האונייה הוענק במהירות ל-AG Vulcan.